Auf da Anger Management Tour hams mid Eminem, Papa Roach und an DMX gspüüd. Direkt im Åschluss hams de Pacific Rim Tour, eana easte Wödtournee åis Headliner in Japan, Neuseelãnd und Australien ghåbt. Bei an Konzeat am 26. Jänna 2001 in Australien hods an tragischn Todesfoi duach a fuchzehn jahrigs Diandl des an Herzånfoi griagt hod und gstoam is gém. Se ham owa trotz da offnkundig geeissatn Traua ("really nothing can describe the sadness and anguish we are feeling", af boarisch: "Wirkli nix ko de Traua beschreim, de ma empfindn") üwa den Voafåi, mid eanara 'Anger Management Tour weidagmochd. Gigs in Deitschlãnd und in Ialãnd san wéng ana Rücknvaletzung vom Fred Durst abgsågt woan.